Rikunarita-ORG/Wikinium huggingface dataset:
# Truth Social[խմբագրել | խմբագրել կոդը]

| Truth Social  |
| --- |
|  |
| truthsocial.com​(անգլ.) |
| Կարգախոս | Follow the Truth |
| Տեսակ | սոցիալական ցանց, Ցանցի կիրառական ծրագիր և առցանց համայնք |
| Երկիր |  ԱՄՆ |
| Շտաբ կայան | Սարասոտա, Ֆլորիդա, ԱՄՆ |
| Լեզու | անգլերեն |
| Սեփականատեր | Trump Media & Technology Group |
| Հեղինակ | Դոնալդ Թրամփ |
| Բացված | 2021 |
|  Truth Social Վիքիպահեստում |

**Truth Social,** ամերիկյան սոցիալական ցանց: Պատկանում է Trump Media & Technology Group (TMTG) ամերիկյան ընկերությանը, որը մեծամասամբ ԱՄՆ նախագահ Դոնալդ Թրամփինն է։ Գործարկվել է 2022 թվականին՝ Թրամփի խոշոր սոցիալական ցանցերի արգելափակումներին ի պատասխան:

2024 թվականի մարտի դրությամբ App Store-ի սոցիալական մեդիա հավելվածների վարկանիշային աղյուսակում զբաղեցնում էր 38-րդ տեղը։ 2022 թվականին Similarweb-ը Truth Social-ին ԱՄՆ-ում դասեց 133-րդ տեղում՝ «Նորությունների և մեդիա հրատարակիչներ» կատեգորիայում, առաջ անցնելով 720-րդ տեղում գտնվող Գաբից և 5117-րդ տեղում գտնվող Պարլերից։

Համարվում է «X-ի (նախկին Twitter) կլոնը»:

2025 թվականի սկզբի ունեցել է ամսական 6.3 միլիոն ակտիվ օգտատեր, ինչը փոքր թիվ է խոշոր մրցակիցների համեմատ:

## Քննադատություններ և հետաքննություններ

Truth Social-ը ենթարկվել է բազմաթիվ կարգավորող և իրավական հետաքննությունների, այդ թվում՝ ԱՄՆ արժեթղթերի և բորսաների հանձնաժողովի (SEC) և ԱՄՆ արդարադատության նախարարության (DOJ) կողմից ֆինանսական բացահայտումների և հաշվապահական պրակտիկայի վերաբերյալ ուսումնասիրության: Հարթակը քննադատության է ենթարկվել բովանդակության մոդերացիայի անհամապատասխանությունների, սխալ տեղեկատվության և Թրամփի քաղաքական և մեդիա էկոհամակարգում իր դերի համար:

## Տես նաև

* Դոնալդ Թրամփ
* Սոցիալական ցանցերի ցանկ

## Ծանոթագրություններ
# ZunZuneo[խմբագրել | խմբագրել կոդը]

ZunZuneoպատկերանիշ

դոթքոմ ընկերություն| Ստեղծում | 2010 |
| Երկիր | Կուբա |
| Սեփականատեր | ԱՄՆ Միջազգային զարգացման գործակալություն |
| Գլխամասի վայր | Կայմանյան կղզիներ |
| Պաշտոնական կայք | zunzuneo.com |

**ZunZuneo**, կուբայական սոցիալական ցանց, որը 2010 թվականին ստեղծել է Միացյալ Նահանգների կառավարությունը գաղտնի դիվերսիոն գործողության շրջանակներում։

Ցանցը մշակվել է ԱՄՆ Միջազգային զարգացման գործակալության ղեկավարության ներքո, որը ֆինանսավորել է ցանցի ստեղծման և շահագործման մեջ ներգրավված կեղծ ընկերություններին: Կուբացի երիտասարդներին «կուբայական գարնան» հեղափոխական ելույթներին դրդելու ռազմավարության մի մասն էր, որը պլանավորվել է «արաբական գարնան» օրինակով։ Զարգացումը ծառայել է նաև հետախուզական նպատակներին՝ թույլ տալով հավաքագրել բաժանորդների մասին տեղեկատվության տվյալների բազա՝ ներառյալ սեռը, տարիքը, «ընկալունակությունը» և քաղաքական նախասիրությունները:

## Պատմություն

Համաձայն Associated Press-ի (AP), որը հաջողությամբ բացահայտել է ZunZuneo-ի ծագումը, ցանցը, որը նաև կոչվել է «Կուբայական Twitter», ունեցել է 40000 բաժանոր, սակայն առանց նախազգուշացման փակվել է 2012 թվականին:

Ի սկզբանե առցանց գրառումները գրավում էին բաժանորդներին՝ քննարկելով անվնաս թեմաներ (սպորտ, երաժշտություն), սակայն պլանը նախատեսված էր անցնել քաղաքական թեմաների՝ խրախուսելու հակակառավարական գործունեությունը: 2014 թվականի ապրիլի սկզբին հրապարակված AP-ի հետաքննությունից հետո ԱՄՆ կառավարությունը խոստովանել է, որ ֆինանսավորել է Կուբայում հեղափոխական գործունեությունը խրախուսելու նախագիծը:

## Գաղտնիություն

ԱՄՆ Միջազգային զարգացման գործակալության կողմից ֆինանսավորվող կապալառուներն օգտագործել են մտացածին ընկերությունների բարդ համակարգը, որպեսզի թաքցնեն ԱՄՆ ներգրավվածությունը ցանցի բաժանորդներից և նույնիսկ հենց այդ ընկերություններում վարձված աշխատակիցներից, ընդհուպ մինչև բարձրաստիճան ղեկավարությունը: Նրանք հիմնել են ընկերություն Մեծ Բրիտանիայում, որն իր հերթին կորպորացիա է հիմնել Իսպանիայում՝ ZunZuneo-ի կառավարման համար, ստեղծվել է առանձին ընկերություն (իսպ.՝ MovilChat) օգտագործվել է Կայմանյան կղզիներում գումար փոխանցելու համար:

Նույնիսկ ԱՄՆ Կոնգրեսն է մնացել անտեղյակ այս գործողության վերաբերյալ, դրա համար հատկացված գումարները տրամադրվել են ենթադրաբար Պակիստանում իրականացվող նախագծի քողի տակ։

## Տեխնալոգիա

Կուբայում ինտերնետ հասանելիությունը չափազանց սահմանափակ է, սակայն բջջային հեռախոսները (բայց ոչ սմարթֆոնները) տարածված են երիտասարդների շրջանում: ZunZuneo-ն մեկ հաղորդագրության համար գանձում էր 4 ցենտ, որը փոխանցվել է Կուբայի պետական ETECSA ընկերությանը: Սա ստեղծել է մի պարադոքսալ իրավիճակ, երբ ԱՄՆ կառավարությունը փաստացիորեն տասնյակ հազարավոր դոլարներ է փոխանցել Կուբայի կառավարությանը գաղտնի հաշիվների և ֆրոնտային ընկերությունների միջոցով:

Ցանցը բացելու համար օգտագործվել է Cubacel-ում «կարևոր կոնտակտի» կողմից գողացված կես միլիոն հեռախոսահամարների ցանկը։

## Ծանոթագրություններ
# Էլլի Գոլդինգ[խմբագրել | խմբագրել կոդը]

| **Էլլի Գոլդինգ** |
| --- |
|  |
| Հիմնական տվյալներ |
| Բնօրինակ անուն | Ellie Goulding |
| Ի ծնե անուն | Ելենա Ջեյն Գոլդինգ |
| Ծնվել է | դեկտեմբերի 30, 1986 (39 տարեկան)  Հերերֆորդ, Անգլիա |
| Երկիր | Լոնդոն, Անգլիա |
| Ժանրեր | Ինդի փոփ, սինտփոփ, էլեկտրոֆոլկ |
| Մասնագիտություն | երգչուհի, երգերի հեղինակ, երաժշտական  պրոդյուսեր |
| Երգչաձայն | սոպրանո |
| Գործիքներ | Վոկալ, կիթառ, մանդոլին, ստեղնաշարային գործիքներ, բաս կիթառ |
| Գործունեություն | 2008–մինչև հիմա |
| Լեյբլ | Neon Gold, Polydor Cherrytree, Interscope |
| Կրթություն | Քենթի համալսարան, Lady Hawkins' School? և Hereford Sixth Form College? |
| Ամուսին | Caspar Jopling? |
| Կայք | elliegoulding.com |
| Ստորագրություն |
|  |
|  Ellie Goulding Վիքիպահեստում |

**Ելենա Ջեյն Գոլդինգ** (անգլ.՝ Elena Jane Goulding, դեկտեմբերի 30, 1986(1986-12-30), Հերեֆորդ, Անգլիա, Միացյալ Թագավորություն), անգլիացի երգչուհի և երգերի հեղինակ։ Հայտնի դարձավ` BBC Sound of 2010-ի հարցման ժամանակ զբաղեցնելով առաջին հորիզոնականը և հաղթելով «BRIT Awards»-ի «Քննադատների ընտրություն» անվանակարգում (2010)։ 2009 թ. կնքել է պայմանագիր Polydor Records-ի հետ։ 2009 թվականին թողարկել է իր դեբյուտային՝ «Lights» ալբոմը։ Հասել է բավականին մեծ հաջողության բրիտանական շոու-բիզնեսում։

## Վաղ կյանք

Ծնվել է Հերեֆորդում, Անգլիա, Արթուր և Թրեյսի Գոլդինգների ընտանիքում։ Էլլին երկրորդն է ընտանիքի չորս երեխաներից (ունի երկու քույր և մեկ եղբայր)։ Նրա ծնողները բաժանվեցին, երբ նա 5 տարեկան էր։ 9 տարեկանում Էլլին սովորեց կլառնետ նվագել, 14 տարեկանում սովորեց կիթառ նվագել, իսկ 15 տարեկանում սկսեց երգեր գրել։

## Անձնական կյանքը

2010 թվականին Էլլի Գոլդինգը հանդիպում էր BBC Radio 1-ի DJ Գրեգ Ջեյմսի հետ։

2012 թվականին Էլլին հայտարարեց, որ հանդիպում է երաժիշտ, պրոդյուսեր Սկրիլլեքսի հետ։ Նրանց հարաբերությունները երկար չտևեցին, քանի որ ակտիվ համերգային գործունեությունը և տարբեր աշխարհամասերում բնակվելը խանգարում էր նրանց։

## Սկավառակագրություն

**Ստուդիական ալբոմներ 2010: *Lights*
* 2012: *Halcyon*
* 2015: *Delirium*

## Ծանոթագրություններ

## Արտաքին հղումներ

* Էլլի Գոլդինգի պաշտոնական կայք (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էլլի Գոլդինգ» հոդվածին։ |
# Հելլե Թորնինգ Շմիդտ[խմբագրել | խմբագրել կոդը]

|  |
| --- |
| Հելլե Թորնինգ Շմիդտ |
|  |
|   |
| Կուսակցություն՝ | սոցիալ դեմոկրատներ |
| Կրթություն՝ | Կոպենհագենի համալսարան (1994), Եվրոպական քոլեջ (1993) և Իսհյոյ Գիմնասիում (1985) |
| Գիտական աստիճան՝ | քաղաքական գիտությունների թեկնածու |
| Մասնագիտություն՝ | քաղաքական գործիչ |
| Ծննդյան օր | դեկտեմբերի 14, 1966(1966-12-14)[…] (59 տարեկան) |
| Ծննդավայր | Ռյոդորվե, Sokkelund Hundred, Կոպենհագենի կոմսություն, DK |
| Քաղաքացիություն | Դանիա |
| Հայր | Holger Thorning-Schmidt? |
| Ամուսին | Քտիվեն Կիննոկ |
| Զավակներ | Johanna Kinnock? և Milo Kinnock? |
|   |
| Կայք՝ | s-dialog.dk/default.aspx?site=hellethorning-schmidt |
|   |
| Ինքնագիր |  |
|   |
| Պարգևներ | Ting Prize? |
|

**Հելլե Թորնինգ Շմիդտ** (դանիերեն՝ Helle Thorning-Schmidt, դեկտեմբերի 14, 1966(1966-12-14)[…], Ռյոդորվե, Sokkelund Hundred, Կոպենհագենի կոմսություն, DK), դանիացի քաղաքական գործիչ, Դանիայի վարչապետը 2011-2015 թվականներին, Սոցիալ-դեմոկրատական կուսակցության նախագահը 2005-2015 թվականներին։

Հելլե Թորնինգ Շմիդտը քննադատվել է Նելսոն Մանդելայի հուղարկավորության ժամանակ ծիծաղելու և հոգեհանգստի ժամանակ Բարաք Օբամայի և Միշել Օբամայի հետ ինքնանկարներ անելու համար։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հելլե Թորնինգ Շմիդտ» հոդվածին։ |
# Սիվալիկ[խմբագրել | խմբագրել կոդը]

Սիվալիկ

լեռնաշղթա| Լեռնաշղթա | Հիմալայներ |
| Երկիր | Նեպալ, Հնդկաստան, Պակիստան |
| Կոորդինատներ | 27°46′0″N 82°24′0″E |
| Նյութ | ավազաքար |
| Երկարություն | 1600 կիլոմետր |

**Սիվալիկ** (հինդի՝ शिवालिक, *բառացիորեն՝ պատկանում է Շիվային*), **ենթահիմալայները լեռնաշղթա են**, Հիմալայների ամենահարավային, երկրաբանորեն ամենաերիտասարդ և ամենացածր աստիճանը։ Անվանումը ծագում է հինդի և նեպալերեն «շիվալիկ պարվատ» արտահայտությունից՝ शिवालिक पर्वत։ Այլ անուններն են՝ Չուրիա բլուրներ ( նեպալ.՝ चुरिया पर्वत
 ), Չուր բլուրներ ( նեպալ.՝ चूरे पर्वत
 ) և Մարգալլա բլուրներ։

Ծովի մակարդակից միջին բարձրությունը 700–1200 մ է: Երկարությունը մոտավորապես 1700 կմ է, լայնությունը՝ 8–50 կմ: Ասամի Հիմալայների երկրաբանորեն նման նախալեռները նույնպես համարվում են Սիվալիկ լեռնաշղթայի մաս։ ​​Լեռնաշղթան բաժանում է Փոքր Հիմալայները և Հնդկա-Գանգեսյան հարթավայրը ՝ կտրուկ բարձրանալով վերջինիս վերևում:

Սիվալիկ լեռները ձգվում են Տիստա գետի հովտից մինչև Նեպալ, Հնդկաստանի Ուտտարախանդ, Հիմաչալ Պրադեշ նահանգներ և մինչև Պակիստանի հյուսիսային մասը։ Սիվալիկ լեռների հյուսիսարևմտյան մասը գտնվում է Հնդկաստանի և Պակիստանի միջև վիճարկվող տարածքում։

Լեռնաշղթան կտրտված է նեղ և խորը գետային հովիտներով։ Լանջերը ծածկված են արևադարձային անտառներով։ Անտառահատման գոտիներում էրոզիան ուժեղ է։ Արևելքում տեղումների քանակը (հիմնականում անձրևների տեսքով ) զգալիորեն գերազանցում է արևմտյան մասի քանակը։ Լեռնաշղթայի ստորոտում գտնվում են ճահճային ջունգլիներ (տերաի)։

Նեպալում, Սիվալիկի և Փոքր Հիմալայների միջև, գտնվում են ներքին տերաները ՝ տաք և խոնավ հովիտներ՝ հարուստ բուսական և կենդանական աշխարհով, հաճախ ճահճային։

Հնդկաստանում Սիվալիկի շրջանը մի քանի պահպանվող բնական տարածքների հայրենիքն է, այդ թվում՝ երկրի ամենահին ազգային պարկը՝ Ջիմ Քորբեթը։

Հնդկաստանի նավատորմի նավերից մեկը անվանակոչվել է լեռնաշղթայի անունով։

Սիվալիկն այն տեղանքն է, որտեղ հայտնաբերվել են միոցենյան անտրոպոիդների մնացորդներ, ինդոպիտեկուս, Գիգանտոպիթեկոս և *Kapi ramnagarensis*։

## Ծանոթագրություններ
# Ազատ արվեստներ[խմբագրել | խմբագրել կոդը]

Յոթ ազատ արվեստները՝ նկար Հերարդ ֆոն Լանդսբերգի (12 դար) «Hortus deliciarum» գործից
**Ազատ արվեստներ** (լատիներեն՝ artes liberales), հմտությունների կամ առարկաների ցանկ, որոնց իմացությունը ազատ մարդու (քաղաքացու) համար դասական հնադարում համարվում էր էական՝ քաղաքացիական կյանքին մասնակցելու համար։ Հին Հունաստանում սա ընդգրկում էր մասնակցությունը հասարակական քննարկումներին, պաշտպանությունը դատարանում, որպես երդվյալ ատենակալ հանդես գալը և ամենակարևորը՝ ռազմական ծառայությունը (ստրուկներին և օտարերկրացիներին քաղաքացու պարտականություններն ու պատասխանատվությունները չէին վերաբերում)։ Այս արվեստների ուսումնասիրության նպատակն էր ձևավորել առաքինի, գիտակ և մտքերը հստակ արտահայտելու ունակ անձնավորություն։ Քերականությունը, ճարտասանությունը և տրամաբանությունը հիմնական ազատ արվեստներն էին, որոնք կազմում էին արվեստների եռյակ (trivium)։ Միջին դարերում, երբ կրթությունը հայտնվեց Եկեղեցու ազդեցության ոլորտում, այս առարկաների ցանկը լրացվեց ևս չորսով (quadrivium), որոնք էին՝ թվաբանությունը, երկրաչափությունը, երաժշտությունը և աստղագիտությունը (որը ներառում էր նաև աստղագուշակությունը)։ Այս եռյակն ու քառյակը միասին կազմել են միջնադարյան համալսարանական կրթության *յոթ ազատ արվեստները*։

Արդի ժամանակներում ազատ արվեստների կրթությունը կարող է ընկալվել տարբեր իմաստներով։ Այն կարող է վերաբերել գրականության, լեզուների, փիլիսոփայության, պատմության, մաթեմատիկայի, հոգեբանության և այլ գիտությունների հատուկ բնագավառների ուսումնասիրությանը կամ ազատ արվեստների կոչման ծրագրի սահմաններում ուսմանը։ Օրինակ Հարվարդի համալսարանը ունի Ազատ Արվեստների Մագիստրոսի կոչման տանող ուսման ծրագիր, որն հումանիտար գիտությունների ոսումնասիրությանը մեկտեղ ընդգրկում է կենսաբանական և հասարակական գիտությունների ոսումնասիրությունը։ Երկու մեկնաբանումներով էլ եզրը սովորաբար արտահայտում է այնպիսի նյութերի ընդգրկումը, որոնք չեն վերաբերվում մասնագիտական, արհեստների կամ տեխնիկական ուսումնական ծրագրին։

Մ․Թ․ 5րդ դարում Մարցիանուս Կապելան յոթ Ազատ Արվեստները սահմանել է որպես քերականություն, դիալեկտիկա, ճարտասանություն, թվաբանություն, երկրաչափություն, երաժշտություն, և աստղաբաշխություն։ Միջնադարյան համալսարաններում յոթ ազատ արվեստները բաժանված էին երկու մասի․

* Եռյակ (*Trivium*)

1. քերականություն
2. տրամաբանություն
3. ճարտասանություն

* քառյակ (*Quadrivium*)

4. թվաբանություն
5. երկրաչափություն
6. երաժշտություն
7. աստղագիտություն

## Ծանոթագրություններ
# Նվիրատվություն

**Նվիրատվություն՝** քաղաքացիական իրավունքում, պայմանագիր, որի մեկ կողմը՝ նվիրատուն, գույքն անհատույց մյուս կողմին՝ նվիրառուին է տալիս ի սեփականություն։ Նվիրատվությունը ռեալ պայմանագիր է, իրավունքներ ու պարտականություններ առաջանում են գույքը հանձնելու պահին։ Նվիրատվության պայմանագրի առարկա կարող է լինել քաղաքացիական շրջանառությունից չհանված ամեն մի գույք։ Որոշակի գումարից ավելի նվիրատվության պայմանագիրը կարող է վավերացվել նոտարական կարգով։ Բնակարանի նվիրատվտության համար պահանջվում է հատուկ սահմանված կարգ։

Նվիրատվության պայմանագիրը միակողմ է։ Քաղաքացին կարող է նաև գույք նվիրել կազմակերպությանը՝ որոշակի հանրօգուտ նպատակի համար օգտագործելու պայմանով։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 400)։*  |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նվիրատվություն» հոդվածին։ |
# Անդամանի հինդի

| **Անդամանի հինդի**  |
| --- |
| Տեսակ | փիջին, կրեոլյան լեզուներ, բնական լեզու, կենդանի լեզու և անգիր լեզու |
| Մասն է | հինդի-ուրդու և Հնդկական լեզուներ |
| Երկրներ |  Հնդկաստան |
| Շրջաններ | Անդամանի կղզիներ Նիկոբարյան կղզիներ |
| Խոսողների քանակ | 20 000 մարդ (1994) |
| Լեզվակիրների թիվը | 10 000 (1994) |
| Գրերի համակարգ | չունի |
| IETF | hca |
| ISO 639-3 | hca |

**Անդամանի հինդի** (*Andaman Creole Hindi*, *Andaman Hindi*), Անդամանի ու Նիկոբարյան կղզիների առևտրական լեզուն։ Այդ շրջանում որպես հարազատ լեզու խոսում են հատկապես Պորտ-Բլեր քաղաքում և մոտակա ավելի քան 40 գյուղերում։

## Ծանոթագրություններ

## Արտաքին հղումներ

* Անդամանի հինդի Ethnologue-ում
# Լայբնիցի հաշվեմեքենա[խմբագրել | խմբագրել կոդը]

Լայբնիցի հաշվեմեքենայի պատճեն Գերմանական թանգարանում
**Լայբնիցի հաշվեմեքենա**, գերմանացի մաթեմատիկոս Գոթֆրիդ Վիլհելմ Լայբնիցի ստեղծած հաշվեմեքենան։

## Ստեղծման պատմություն

Գերմանացի մաթեմատիկոս և փիլիսոփա Գոթֆրիդ Վիլհելմ Լայբնիցի մոտ հաշվարկներ կատարող մեքենայի ստեղծման միտքն առաջ եկավ հոլանդացի մաթեմատիկոս և աստղագետ Քրիստիան Հյուգենսի հետ ծանոթությունից հետո։ Հսկայական թվով հաշվումները, որոնք ստիպված էր կատարել աստղագետը, Լայբնիցին հանգեցրեց մեխանիկական սարք ստեղծելու մտքին, ինչև կարող էր հեշտացնել այդպիսի հաշվարկները։ («Քանի որ արժանի չէ այդպիսի հրաշալի մարդկանց ստրուկի նման ժամանակ կորցնել հաշվարկման աշխատանքի վրա, ինչը մեքենայի օգտագործման դեպքում կարելի է վստահել ցանկացածին»)։

Լայբնիցը հաշվեսարքն ստեղծեց 1673 թվականին։ Ինչպես մեկ այլ հաշվիչ մեքենայում՝ գիտնական-գյուտարար Բլեզ Պասկալի Պասկալինայում, թվերի գումարումը կատարվում էր տասական համակարգում միմյանց հետ կապված անվակներով։ Կառուցվածքում շարժական մասի և սանդղավոր անիվը պտտող բռնակի (մեքենայի հետագա տարբերակներում՝ գլան) ավելացումը թույլ էին տալիս գումարման գործողություններ, որոնց օգնությամբ կատարվում էր թվերի բաժանում և բազմապատկում։ Թվերի անհրաժեշտ քանակությամբ կրկնվող գումարը կատարվում էր ավտոմատ կերպով։

Մեքենան Լայբնիցը ցուցադրեց Ֆրանսիայի գիտությունների ակադեմիայում և Լոնդոնյան թագավորական հասարակությանը։ Ստեղծվել են երկու նախատիպ, մինչ այսօր պահպանվել է միայն մեկը Գերմանիայի Ներքին Սաքսոնիայի Հանովերում (գերմ.՝ Niedersächsische Landesbibliothek): Մի քանի ավելի ուշ ստեղծված պատճենները գտնվում են Գերմանիայի թանգարաններում, օրինակ՝ Մյունխենի Գերմանական թանգարանում։

## Ժառանգություն

Չնայած Լայբնիցի հաշվեմեքենայի թերություններին, այն հաշվեմեքենաների գյուտարարներին տվեց նոր հնարավորություններ։ Լայբնիցի հայտնագործած հաղորդակը՝ քայլող գլանը կամ Լայբնիցի անիվը, 300 տարի շարունակ, մինչև 1970-ական թվականները, օգտագործվում էր շատ հաշվողական մեքենաներում։

## Տես նաև

* Հաշվեմեքենա (արիֆմոմետր)
* Հաշվողական մեքենա
* Պասկալինա
* Չարլզ Բեբիջի տարբերական մեքենա

## Գրականություն

* *Знакомьтесь: компьютер* = *Understanding computers : Computer basics : Input/Output*; Пер. с англ. К. Г. Батаева; Под ред. и с пред. В. М. Курочкина — Москва : Мир, 1989. — 240 с., ил. ISBN 5-03-001147-1 (русск).
# Սթարբար

Սթարբար

ապրանքային նշան, սննդային ապրանքանիշ| Ենթակատեգորիա | շոկոլադե սալիկ |
| Ստեղծում | 1976 |
| Արտադրող | Cadbury |
| Պաշտոնական կայք | link |

**Սթարբար**, շոկոլադե բարերի ապրանքանիշ, որը արտադրում է Cadbury-ն։ Այն պատված է շոկոլադով և լցված է կարամելով ու մանրացված խորոված գետնանուշով։ Այս ապրանքը վաճառվում է նաև Կանադայում և Գերմանիայում՝ Wunderbar անունով։

## Պատմություն

Սթարբարը շուկայում ներկայացվել է 1976 թվականին։ Դրան ուղեկցել է Richard Williams Animation Studio-ի (Լոնդոն) ստեղծած տիեզերական թեմատիկայով հեռուստագովազդը՝ «...next time you're having an energy crisis» («...հաջորդ անգամ, երբ էներգետիկ ճգնաժամ ունենաս») նշանաբանով։ Ավելի ուշ այն վաճառքի էր տրվում որպես «the munchiest bar ever» (ամենախրթխրթան բարերը)։

1980-ականների կեսերին Մեծ Բրիտանիայում Սթարբարը խթանվում էր նաև փոստային առաջարկով, որտեղ 3 փաթեթավորումը, առաքման վճարը կարելի էր փոխանակել Սթարբարի քանոնի, մատիտի և Դուգլաս Ադամսի *«The Restaurant at the End of the Universe»* գրքի համար։

1989 թվականին այն վերածվեց Boost շոկոլադե բարի գետնանուշային տարբերակի, սակայն 1994-ին վերադարձավ Starbar անվան տակ (այժմ՝ մեկ բառով գրված)։

### Wunderbar (Կանադա և Գերմանիա)

Կանադայում և Գերմանիայում Սթարբարը վաճառվում է Wunderbar անվամբ՝ որպես Cadbury Adams ապրանքանիշ, որը լիցենզավորված է Cadbury UK Limited-ի կողմից։ Այն հասանելի է նաև «mini» չափերով և 12 գ-անոց փաթեթավորմամբ՝ Հելոուինի համար։

### Այլ շուկաներ

* 2012-ի հունվարից Սթարբարը հասանելի դարձավ Սկանդինավյան երկրներում, որտեղ այն արտադրվում է Marabou Sweden ընկերության կողմից (Mondelēz International-ի սեփականություն, որը նաև պատկանում է Cadbury-ին)։
* 2012-ի նոյեմբերին այն ներկայացվեց Ավստրալիայի շուկայում (արտադրվում էր Իռլանդիայում), սակայն այժմ այլևս հասանելի չէ և դուրս է եկել Cadbury Australia-ի պաշտոնական կայքից։

## Ծանոթագրություններ
# Դրիմ (շոկոլադե սալիկ)[խմբագրել | խմբագրել կոդը]

| **Դրիմ** |
| --- |
| Տեսակ | սննդային ապրանքանիշ |
| Ենթատեսակ | բատոն կամ շոկոլադե սալիկ |
| Ստեղծման տարեթիվ | 2001 |

**Դրիմ,** սպիտակ շոկոլադի ապրանքանիշ *Cadbury-*ի կողմից: Այն այլևս չի արտադրվում նախկին անվանումով (Cadbury White) Միացյալ Թագավորությունում, թեև այս տեսքով այն դեռ արտադրվում է Ավստրալիայում, Նոր Զելանդիայում և Հարավային Աֆրիկայում: Այն նման է Միլքիբարին, որն արտադրվում է Nestlé-ի կողմից: Դրիմի և միլքիբարի միջև հիմնական տարբերությունն այն է, որ դրիմն ավելի բարակ է, քան Միլքիբարը: *Cadbury*-ն թողարկել է նաև «Cadbury White Giant Buttons»-ը և նախատեսում է թողարկել «Freddo White Treasures»-ը:

Սալիկը վերաթողարկվել է Մեծ Բրիտանիայում 2019 թվականին՝ «Cadbury White» նոր անունով:

Այնուամենայնիվ, 2022 թվականին Ավստրալիայում դրիմը եղել է *Cadbury Dream*-ի չորրորդ ռեբրենդը՝ հեռացնելով *Cadbury*-ի հին լոգոն, որն օգտագործվել է դրա գործարկումից 22 տարի առաջ: Նոր ոճը ներկայացրել է նոր լոգոտիպ՝ համահունչ *Cadbury*-ի 2020 թվականի տարբերանշանին:

## Պատմություն

Նախքան շուկա դուրս գալը Դրիմը անցել է չորս տարվա տեխնիկական զարգացում: Այն առաջին անգամ թողարկվել է Ավստրալիայում և Նոր Զելանդիայում 2001 թվականին: Ըստ *Cadbury*-ի, արտադրանքը դարձել է Նոր Զելանդիայի շոկոլադի լավագույն հինգ ապրանքանիշերից մեկը և առաջացրել է աճ շոկոլադի ընդհանուր շուկայում: 2002 թվականին արտադրանքը թողարկվել է Միացյալ Թագավորությունում և Կանադայում և ներկայացվել որպես *Cadbury*-ի հովանավորության մաս *Coronation Street-* ում: Մեծ Բրիտանիայում այն ուղղված է եղել 25-34 տարեկան կանանց, որոնք նախկինում եղել են Միլքբարի սպառողներ: Այդ ժամանակ Մեծ Բրիտանիայում քիչ սպիտակ շոկոլադներ են նախատեսված եղել մեծահասակների շուկայի համար: Մինչև 2010 թվականը Marketing Week-ը նկարագրել է Դրիմը որպես մեծահասակների շուկայի համար *Cadbury*-ի ակնկալիքներին չհամապատասխանող:

Դրիմը Մեծ Բրիտանիայում և Իռլանդիայում 2019 թվականին վերաթողարկվել է՝ «Cadbury White» նոր անվանումով: Այն վաճառվել է բացառապես Asda- ում (բրիտանական սուպերմարկետների ցանց) և վատ ակնարկներ է ունեցել 2019 թվականի սեպտեմբերի դրությամբ: 2019 թվականի հոկտեմբերին *Cadbury*-ն նախատեսել է թողարկել Ավստրալիայում սպիտակ Սուրբ Ծննդյան շոկոլադի հատուկ թողարկում: 2020 թվականի մայիսին այն վերաթողարկվել է Մեծ Բրիտանիայում՝ որպես *B&M Cadbury Australia* շոկոլադի ակցիաների մի մաս։ Այն վաճառվում է *Cadbury Dairy Milk Top Deck*-ի, *Crispy Mint Creme*-ի, *Moro Bars*-ի և *Cadbury Old Gold* սալիկների 2 համերի հետ միասին (ներառյալ բովված նուշ և անանուխ): *Twirl Caramilk Bars* և *Australian Cadbury Dairy Milk Turkish Delight* սալիկները հետագայում ավելացվել են B&M-ի վաճառքի ցանկերում:

## Տես նաև

* շոկոլադի տեսակներ

## Ծանոթագրություններ

## Արտաքին հղումներ

Cadbury UK
# Ֆրանցիսկյան միաբանություն[խմբագրել | խմբագրել կոդը]

| Ֆրանցիսկյան միաբանություն
 |
| --- |
|  |
|  |
| Տեսակ | mendicant order?, նախկին էություն, կազմակերպություն, religious order? և Catholic order? |
| Երկիր |  Իտալիա |
| Հապավում | OFM (ֆրանցիսկյան) |
| Հիմնադրված | 1209 |
| Գլխադասային գրասենյակ | Պորցիունկոլա, Ասսիզ, Իտալիա  |
| Տարածաշրջան | համաշխարհային |
| գլխավոր քահանա | Michael A. Perry |
| Անվանված է | Ֆրանցիսկ Ասիզացի |
| Հիմնադիր | Ֆրանցիսկ Ասսիզեցի |
| Կայք | OFM |

Սբ. Ֆրանցիսկ Ասսիզեցին
 **Ֆրանցիսկյան միաբանություն** , (լատիներեն՝ Ordo Fratrum Minorum; կամ «մինորիտներ», կամ «կրտսեր եղբայներ») կաթոլիկ եկեղեցու կազմի մեջ վանական միաբանություն է, որը հիմնել էր Սբ. Ֆրանցիսկ Ասսիզեցին Ասսիզ քաղաքից 2,5կմ գտնվող Պորցիունկոլա կոչվող տեղայնքում, Իտալիայում 1208 թվականին, որպեսզի քարոզի առաքելական աղքատության, ասկետիզմի ճգնավորության և սիրո մերձավորի հանդեպ գաղափարները։

## Պատմություն

Ֆրանցիսկյան միաբանության հիմնադրման տարեթիվն է համարվում Հռոմի Պապ Ինոկենտի Երրորդի կողմից միաբանության կանոնադրության բանավոր հաստատումը 1209 թվականին։ Ֆրանցիսկյան կանոնադրությունը պարտադրում էր կատարյալ աղքատություն, քարոզ, հիվանդների ֆիզիկական և հոգեկան խնամք, Հռոմի Պապին խիստ հնազանդություն։

Վաղ շրջանում ֆրանցիսկյան վանականները հայտնի էին Անգլիայում «մոխրագույն եղբայրներ» անվան տակ (իրենց հագուստի գույնով), Ֆրանսիայում՝ որպես «կորդելյերներ» («corde» ֆրանսերեն «պարան», որը նրանք օգտագործում էին գոտու փոխարեն), Գերմանիայում՝ «ոտաբոբիկներ» անվան տակ (սանդալների պատճառով, որ նրանք հագնում էին ոտաբոբիկ), իսկ Իտալիայում՝ որպես «եղբայրներ»։

## Ներկա իրավիճակ

ֆրանցիսկյան խորհրդանիշը բազիլիկայի ճակատին, Սանտա-Կրոչե, Ֆլորենցիա)
2014 թվականին Կրտսեր եղբայրների միաբանությանը հավաքնում էին 14 046 վանականներ, Կրտսեր կոնվետուալ եղբայրների միաբանությանը՝ 4 294, իսկ Կապուցինների կրտսեր եղբայրների միաբանությանը՝ 10 629։ Այսպիսով ընդհանուր առմամբ Ֆրանցիսկյան միաբանության անդամների թիվը այժմ կազմում է մոտ 30 հազար մարդ։

## Ծանոթագրություններ

## Արտաքին հղումներ

* [www.ofm.org/ ֆրանցիսկյան միաբանության պաշտոնական կայք]
* ֆրանցիսկյան միաբանության պատմություն Յակով Կրոտովի գրադարանում Արխիվացված 2016-03-05 Wayback Machine
* Սբ.Ֆրանցիսկի միաբանություն Արխիվացված 2010-12-22 Wayback Machine
* ֆրանցիսկյան միաբանության կանոնադրությունը

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրանցիսկյան միաբանություն» հոդվածին։ |